Komisijas paziņojums Eiropas Parlamentam saskaņā ar Līguma par Eiropas Savienības darbību 294. panta 6. punkta otro daļu par Padomes nostāju pirmajā lasījumā, lai pieņemtu Eiropas Parlamenta un Padomes Regulu par pasažieru tiesībām, ceļojot pa jūru un iekšzemes ūdensceļiem, un grozījumiem Regulā (EK) Nr. 2006/2004 par sadarbību starp valstu iestādēm, kas atbildīgas par tiesību aktu īstenošanu patērētāju tiesību aizsardzības jomā /* COM/2010/0120 galīgā redakcija - COD 2008/0246 */





[pic] | EIROPAS KOMISIJA | Briselē, 24.3.2010 COM(2010)120 galīgā redakcija 2008/0246 (COD) KOMISIJAS PAZIŅOJUMS EIROPAS PARLAMENTAM saskaņā ar Līguma par Eiropas Savienības darbību 294. panta 6. punkta otro daļu par Padomes nostāju pirmajā lasījumā, lai pieņemtu Eiropas Parlamenta un Padomes Regulu par pasažieru tiesībām, ceļojot pa jūru un iekšzemes ūdensceļiem, un grozījumiem Regulā (EK) Nr. 2006/2004 par sadarbību starp valstu iestādēm, kas atbildīgas par tiesību aktu īstenošanu patērētāju tiesību aizsardzības jomā 2008/0246 (COD) KOMISIJAS PAZIŅOJUMS EIROPAS PARLAMENTAM saskaņā ar Līguma par Eiropas Savienības darbību 294. panta 6. punkta otro daļu par Padomes nostāju pirmajā lasījumā, lai pieņemtu Eiropas Parlamenta un Padomes Regulu par pasažieru tiesībām, ceļojot pa jūru un iekšzemes ūdensceļiem, un grozījumiem Regulā (EK) Nr. 2006/2004 par sadarbību starp valstu iestādēm, kas atbildīgas par tiesību aktu īstenošanu patērētāju tiesību aizsardzības jomā 1. VISPĀRĪGA INFORMĀCIJA Datums, kad priekšlikumu nosūta Eiropas Parlamentam un Padomei (dokuments COM(2008) 816 galīgā redakcija – 2008/0246/COD): | 2008. gada 5. decembris. | Eiropas Ekonomikas un sociālo lietu komitejas atzinuma datums: | 2009. gada 16. jūlijs. | Datums, kad Eiropas Parlaments pirmajā lasījumā sniedzis savu nostāju: | 2009. gada 23. aprīlis. | Datums, kad pieņemta Padomes nostāja pirmajā lasījumā: | 2010. gada 11. marts. | 2. KOMISIJAS PRIEKŠLIKUMA MĒRĶIS Komisijas 2008. gada 4. decembrī pieņemtā priekšlikuma mērķis ir noteikt pasažieru tiesības, ceļojot pa jūru un iekšzemes ūdensceļiem, lai pasažierus pārvadājumus ar kuģi padarītu piesaistošākus un veicinātu pasažieru uzticēšanos šim pārvadājumu veidam. Ieviešot jaunus noteikumus, uzlabos visu pasažieru, it sevišķi invalīdu un personu ar ierobežotām pārvietošanās spējām, aizsardzību. Tiks arī noteikti tādi kvalitātes standarti, kas līdzīgi tiem, kādi jau ir noteikti gaisa un dzelzceļa transporta nozarēs. 3. KOMENTĀRI PAR PADOMES NOSTĀJU Komisija uzskata, ka Padome ir būtiski grozījusi dažas Komisijas priekšlikuma daļas. Pirmkārt, Padomes nostājas nolūks ir no priekšlikuma darbības jomas izslēgt kuģus, kuri pārvadā ne vairāk kā 36 pasažierus, uz kuriem ir ne vairāk kā 3 apkalpes locekļi vai ar kuriem piedāvā pārvadājumus, kuru maršruta kopējais garums nepārsniedz 500 metrus. Turklāt ir ieviesta pagaidu atkāpe — divus gadus pēc pieteikuma iesniegšanas — attiecībā uz kuģiem, kuru masa ir mazāka par 300 bruto tonnām un kuri nodarbināti iekšzemes pārvadājumos, ar nosacījumu, ka valsts tiesību akti nodrošina pasažieru tiesību pietiekamu aizsardzību. Tiktu ietverti tikai kruīzi, kuros uz kuģa tiek pavadītas vairāk nekā divas naktis. Visi šie elementi būtiski ierobežotu piemērošanas jomu. Otrkārt, daži palīdzības nosacījumi, kas noteikti ar Padomes nostāju, zināmā mērā mazina personu ar ierobežotām pārvietošanās spējām tiesības un attiecībā uz tām nosaka dažas īpašas prasības. Turklāt Padomes kompromiss, kas attiecas uz pienākumu bez maksas izmitināt pasažierus gadījumos, kad izbraukšana tiek atcelta vai kavēta, ievieš jaunu dalījumu starp laika apstākļiem, kuri apdraud kuģa drošu ekspluatāciju (un kuru dēļ var atbrīvot no pienākuma sniegt palīdzību), un ārkārtas apstākļiem (kuri — pretēji iepriekš minētajam gadījumam — neatbrīvo no pienākuma sniegt pilnīgu palīdzību). Pārvadātājiem joprojām būtu jebkuros apstākļos jāsniedz cita veida palīdzība (t.i., uzkodas, maltītes un atspirdzinājumi), pat iepriekš minēto laika apstākļu vai ārkārtas apstākļu gadījumā, ja vien pasažieris biļetes iegādes laikā par šo situāciju nav iepriekš brīdināts. Vienlaikus Padomes nostājā ir iekļauta jauna maksimālā summa EUR 120 vienam pasažierim, ja brauciena kavējuma vai atcelšanas gadījumā ir jānodrošina izmitināšana. Visbeidzot Komisija ņem vērā Padomes lēmumu, kas paredz, ka regula būs piemērojama pēc trim gadiem no tās spēkā stāšanās dienas. 4. Detalizēti Komisijas apsvērumi par Eiropas Parlamenta pieņemtajiem grozījumiem 4.1. Komisijas pieņemtie un Padomes nostājā pilnībā vai daļēji iekļautie Eiropas Parlamenta ierosinātie grozījumi - ieviests noteikums par personu ar ierobežotām pārvietošanās spējām drošību ceļojuma laikā saistībā ar 8. pantu, kas attiecas uz atkāpēm un īpašiem nosacījumiem (grozījuma Nr. 29 otrā daļa); - grozījums Nr. 30, kas attiecas uz nosacījumiem par prasību, lai persona ar ierobežotām pārvietošanās spējām atrastos kādas personas pavadībā; - grozījumi Nr. 4, Nr. 32, Nr. 33, Nr. 46, Nr. 52, Nr. 63 un Nr. 64, kuru mērķis ir vienkāršot priekšlikuma formulējumu un pastiprināt pasažieru tiesības saņemt informāciju; - grozījums Nr. 36, ar ko svītro pārvadātāju saistības nodrošināt atsevišķu uzskaiti par darbībām, kuras tie veic attiecībā uz palīdzību personām ar ierobežotām pārvietošanās spējām; - ieviests precizējums, kas attiecas uz palīdzību personām ar ierobežotām pārvietošanās spējām (grozījuma Nr. 53 pirmā daļa); - grozījums Nr. 57 pantā, kas attiecas uz kompensāciju. 4.2. Komisijas pieņemtie, bet Padomes nostājā neiekļautie Eiropas Parlamenta ierosinātie grozījumi - apsvērumu precizējums ( grozījumi Nr. 2, Nr. 5 un Nr. 6); - jauna apsvēruma ieviešana, kas precizē saistību starp šo ierosināto regulu un citiem starptautiskiem, Kopienas vai valsts tiesību aktiem, kuri attiecas uz personām ar ierobežotām pārvietošanās spējām (grozījums Nr. 3); - priekšlikums, ka Komisijai vajadzētu ierosināt noteikumus attiecībā uz pasažieru tiesībām vietās, kur pasažieri pārsēžas no sauszemes transporta ūdensceļu transportā (grozījums Nr. 7); - jauns apsvērums, kurš turpmāk paredz horizontālu pieeju, kas attiektos uz visiem transporta veidiem (grozījums Nr. 8); - valodniecisks precizējums, kas attiecas uz panta piemērošanas jomu (grozījums Nr. 9); - noteikums no regulas darbības jomas izslēgt pilsētas un piepilsētas transportu, ja tiek nodrošināta regulas mērķu sasniegšana un garantēts līdzvērtīgs pasažieru tiesību aizsardzības līmenis (grozījums Nr. 10); - definīcijas “pārvadājuma līgums” precizējums (grozījums Nr. 14), definīcijas “mazumtirgotājs” iekļaušana definīcijā “ceļojuma rīkotājs” (grozījums Nr. 16) un jaunu definīciju — “piemēroti veidi”, “pasažieris” un “biļetes cena” — ieviešana (grozījumi Nr. 18, Nr. 19 un Nr. 22); - uzlabota informācija par pārvadājumu pieejamību un palīdzību personām ar ierobežotām pārvietošanās spējām (grozījumi Nr. 31, 34 un Nr. 35); - precizējums attiecībā uz nosacījumiem, kuriem atbilstoši tiek sniegta palīdzība personām ar ierobežotām pārvietošanās spējām, un pastiprinātas tiesības uz informāciju (grozījuma Nr. 38 pirmā un trešā daļa, grozījums Nr. 39 un grozījuma Nr. 41 pirmā daļa); - precizēti nosacījumi, kuriem atbilstoši tiek sniegta palīdzība personām ar ierobežotām pārvietošanās spējām, kuras veic kruīza ceļojumus (grozījums Nr. 42); - precizēts laiks, kādā informāciju nosūta trešām personām (grozījums Nr. 45); - kompensācija attiecībā uz ratiņkrēsliem un pārvietošanās palīglīdzekļiem (grozījumi Nr. 49 un Nr. 50); - stingrāki noteikumi attiecībā uz pārvadātāja pienākumu sniegt informāciju brauciena pārtraukšanas gadījumā (grozījums Nr. 51); - biļetes cenas atlīdzināšana kavējuma vai atcelšanas gadījumā (grozījumi Nr. 54 un Nr. 56); - kompensācija pasažieriem, kas atrodas kruīza ceļojumā (grozījums Nr. 58); - nepārvaramas varas jēdziena ieviešana(grozījums Nr. 60) - kompensācijas atskaitīšana gadījumos, ja saskaņā ar kādu citu piemērojamo tiesību aktu tiek piešķirta papildu kompensācija (grozījums Nr. 61); - norādītas valsts izpildiestādes un to kompetence (grozījumi Nr. 62, Nr. 65, Nr. 66, Nr. 67 un Nr. 68); - ziņojuma par izpildi saturs (grozījums Nr. 69); - sankciju veidi (grozījums Nr. 70); - personu ar ierobežotām pārvietošanās spējām tiesību pastiprināšana (grozījumi Nr. 71 un Nr. 72). 4. 3. Komisijas noraidītie, bet Padomes nostājā iekļautie Eiropas Parlamenta ierosinātie grozījumi - svītrota definīcija “ro-ro pasažieru kuģis” (grozījums Nr. 17); - pievienoti jauni elementi, kas jāņem vērā, atsakot ceļojumu personām ar ierobežotām pārvietošanās spējām (grozījums Nr. 27); - ierobežojums attiecībā uz iespēju personām ar ierobežotām pārvietošanās spējām izmantot citu dzīvnieku – pavadoni, kas nav suns (grozījumi Nr. 43, Nr. 73, Nr. 74 un Nr. 75); - ierobežojums attiecībā uz apakšuzņēmējiem, kas var nosūtīt paziņojumu par personām ar ierobežotām pārvietošanās spējām, ja tām ir nepieciešama palīdzība (grozījums Nr. 44); - ierobežojums, kas attiecas uz izmaksām par palīdzības sniegšanu pasažieriem (grozījums Nr. 53). 4.4. Komisijas noraidītie un Padomes nostājā neiekļautie Eiropas Parlamenta ierosinātie grozījumi - grozījumi Nr. 1, Nr. 11, Nr. 25, Nr. 26, Nr. 28 un grozījuma Nr. 29 pirmā daļa, kas ietekmē personu ar ierobežotām pārvietošanās spējām tiesības ceļot; - definīcijas “biļešu pārdevējs” grozījums (grozījums Nr. 15) un jaunu definīciju — “ierašanās”, “izbraukšana” un “nepārvarama vara” — ieviešana (grozījums Nr. 20. Nr. 21 un Nr. 23); - jaunas atbildības ostu pārvaldes iestādēm, nodrošinot palīdzību personām ar ierobežotām pārvietošanās spējām (grozījums Nr. 37); - ierobežojums, kas attiecas uz nosacījumiem, kuriem atbilstoši tiek sniegta palīdzība (grozījuma Nr. 38 otrā daļa un grozījums Nr. 41); - ierobežojums, kas attiecas uz darbinieku skaitu, kurus apmāca sniegt palīdzību personām ar ierobežotām pārvietošanās spējām (grozījums Nr. 48); - nosacījumi atlīdzības izmaksai kavējuma vai atcelšanas gadījumā un jaunas atkāpes iekļaušana attiecībā uz kompensācijas izmaksu (grozījumi Nr. 55 un Nr. 59). 5. SECINĀJUMI Komisija izsaka patiesas bažas par Padomes ieviestajiem ļoti būtiskajiem grozījumiem salīdzinājumā ar sākotnējo Komisijas priekšlikumu un dažiem Eiropas Parlamenta grozījumiem tādā mērā, ka tie ievērojami mazina ierosinātās regulas piemērošanas jomu un tādējādi arī ES pasažieru aizsardzības līmeni. Komisija ņem vērā Padomes vienprātīgi pieņemto nostāju un uzskata, ka izvirzīto mērķu līmenis atkal būtu konstruktīvā veidā jāpaaugstina turpmākajās starpiestāžu apspriedēs šīs regulas galīgas redakcijas pieņemšanas nolūkā.